paragraph_text: Jacobus Johannes Uys (30. svibnja 1921. – 29. siječnja 1996.), poznatiji kao Jamie Uys, bio je južnoafrički filmski redatelj. Rodio se u Johannesburgu. U karijeri je snimio 24 filma. Proslavio ga je naslov "Daar doer in die bosveld"(film je snimljen na afrikaansu). Među njegovim ostalim ostvarenjima, ističu se "Dingaka", "Smiješni ljudi" 1 i 2,"Životinje su prekrasni ljudi". Ipak, njegov najuspješniji film je "Bogovi su pali na tjeme". U tom filmu on je producent, scenarist i redatelj. Film je stekao legendaran status, jer je zaista urnebesna komedija. Osim snimanja filmova, Jamie se bavio i botanikom, a živio je i "zdravi život". Imao je skromnu kuću, udaljenu oko 300 metara od plaže. Struja mu je bila nepoznata. Umro je 1996. godine u svojoj 74. godini od srčanog udara.